Mugabe se 'grondhervormingsplaag' 'n gevaar vir SA | Maroela Media
AfriSake veroordeel die uitlatings wat Robert Mugabe, Zimbabwiese president, oor die naweek gemaak het dat die oorblywende wit kommersiële boere in dié land van hul eiendomme verwyder moet word omdat Zimbabwiërs die grond nodig het. Dít was die nuutste dreigement van die ontredderde land se leier aan sy Zanu-PF ondersteuners, waar hy dit duidelik gemaak het dat sy regering met hernude grondgrype teen die handjievol oorblywende wit boere in die land sal begin.
In 2000 het die land 'n uiters gewelddadige benadering tot grondhervorming aangepak waar plase van wit boere weggeneem is deur middel van inval. AfriSake stem saam met Obert Gutu, woordvoerder vir die MDC, dat Mugabe se nuutste voorneme sinneloos, rassisties, primitief en terugslaande is.
"AfriSake is bevrees dat hierdie plaag van grondhervorming deur middel van onwettige grondinval oor die grens van Zimbabwe na Suid-Afrika sal versprei," het Armand Greyling, regs- en beleidsanalis by AfriSake, gesê. "In die afgelope jaar het vele landbougrondeienaars AfriSake oor onwettige grondgrype gekontak. Sou politieke ekstremiste Mugabe se uitlatings gebruik om publieke ondersteuning in Suid-Afrika te werf, is ons bevrees dat die probleem handuit sal ruk. Ons het reeds 'n gevaarlike saak van onwettige grondbesetting van drie aangrensende eiendomme in Pienaarspoort, om slegs een voorval te noem."
AfriSake sal voortgaan om die regte van hul lede te beskerm en vir die Grondwetlike reg op eiendom te veg.
Moet nooit 'n slang help en verwag dat hy jou nie gaan pik nie. 'n Slang bly 'n slang en sal net maak of hulle vir jou omgee solank hulle voordeel kry. Die oomblik dat 'n slang weet hy kan onafhanklik bestaan dan pik hy jou dood. Die beste raad is om nie slange te help nie en aan hul eie lot oor te laat. Dit is tyd dat ons aan die Onrvanger en Regering wys deur ons belasting op die laaste moontlike tyd in te dien, as jy weet jy moet in betaal.
Robert sal dit sê en doen want SA regering voer vrot mielies vanaf China in en gee ons skoon graan aan Zimbawe wat hulle by ons boere koop teen selfde prys as 17jr terug. Hulle het nog nie honger gely nie want SA voorsien.
Dit is dieselfde Mugabe na wie Ramaphosa gekwoteer is dat hy en die ANC opkyk vir leiding en inspirasie.
Mugabe en zums het baie ooreenkomste. Albei het luukse huise in Dubai terwyl hul landsgenote krepeer van armoede.
Grace onteien die swart boere se grond en vergryp haar aan uitsoekgrond en hul verloor hul oeste.
Daar is soveel raakpunte, maar God slaap noe. As hul nie hul weë omdraai nie sal hul verwoes word.
Hulle slaan sommer uit die bloute 'n wendyhuis op en begin erwe op die plase verkoop! Klink soos 'n toneel uit 'n Leon Schuster fliek! Sterkte aan alle grondeienaars!!